钦定古今图书集成/明伦汇编/官常典/第292卷 > 赵宗景
## 钦定古今图书集成/明伦汇编/官常典/第292卷 > 赵宗景

按《宋史镇王元偓传》：“元偓子允弼，允弼子宗景，以相
州观察使同知大宗正事。神宗以其父允弼司宗久，
故选用之。宗景事母孝，居丧如不能胜，居第火冒，急
赴家庙，不恤其他，火亦不为害。元祐中，累迁彰德军
节度、开府仪同三司，检校司空，封济阴郡王。宗景丧
其夫人，将以妾继室，先出之于外，而托为良家女，且”
纳焉，坐夺开府，既而还之。绍圣四年薨，年六十六。赠
太师、循王，谥曰“思”